দক্ষিণ আফ্রিকায় বাংলাদেশি যুবক গুলিতে নিহত | আজকের কলাম
দক্ষিণ আফ্রিকায় বাংলাদেশি যুবক গুলিতে নিহত
Posted By: News Roomon: June 03, 2019 In: প্রবাস
দক্ষিণ আফ্রিকায় ডাকাতের গুলিতে শাহাদাত হোসেন (২৪) নামে এক বাংলাদেশি নিহত হয়েছেন। জোহানেসবার্গের ইস্টরেন্ডের ডিপসলোট এলাকায় এ ঘটনা ঘটে।
শাহাদাত চট্টগ্রামের লোহাগাড়া উপজেলার বড়হাতিয়া ইউনিয়নের বেপারীপাড়ার এস্তেফাজ উদ্দীনের ছেলে। বড়হাতিয়া ইউনিয়ন পরিষদের (ইউপি) চেয়ারম্যান এমডি জুনাইদ গণমাধ্যমকে এ তথ্য নিশ্চিত করেছেন।
নিহতের পরিবার জানিয়েছে, জোহানেসবার্গের ইস্টরেন্ডের ডিপসলোটে শাহাদাতের বড় ভাই রুবেলের দোকান রয়েছে। ভাইয়ের ব্যবসার সময় দিতে গত জানুয়ারিতে সেখানে যান শাহাদাত।বাংলাদেশ সময় গতকাল রোববার সন্ধ্যা ৬টার দিকে তিন-চারজন সশস্ত্র ডাকাত ওই দোকানে ঢুকে লুটপাট করে।
ডাকাতি করে চলে যাওয়ার সময় তারা শাহাদাতকে লক্ষ্য করে গুলি করে। পরে বড় ভাই রুবেল ও অন্য প্রবাসীরা গুলিবিদ্ধ শাহাদাতকে হাসপাতালে নিয়ে গেলে চিকিৎসক তাকে মৃত বলে ঘোষণা করেন।
ঈদের দিনে কাজে যেতে হয় প্রবাসীর….
উন্নত জীবনের আশায় প্রতিদিন হাজার হাজার যুবক পাড়ি জমাচ্ছেন পৃথিবীর বিভিন্ন দেশে। সুদে টাকা নিয়ে, ভিটা-বাড়ি বন্ধক দিয়ে উচ্চমূল্যে ভিসা নিয়ে, অনেকেই আবার টাকার বিনিময়ে চুক্তি করে জীবনের ঝুঁকি নিয়ে পাড়ি জমাচ্ছেন সমুদ্রপথে।
বিভিন্ন দেশে প্রায় এক কোটি প্রবাসী বসবাস করছেন। এই প্রবাসীরা রাত-দিন মাথার ঘাম পায়ে ফেলে পরিশ্রম করছেন শুধু পরিবারের সুখ আর শান্তির জন্য।
কাজের ব্যস্ততার কারণে খেয়ালই থাকে না কোন ফাঁকে যে নিজের জীবনের সুন্দর রঙিন দিনগুলো চলে গেল। বিশ্বের বেশিরভাগ দেশে বাংলাদেশিদের ভিসা জটিলতা, কাজের ক্ষেত্রে নতুন নতুন নিয়ম চালু করেছে স্থানীয় প্রশাসন।
এ রকম প্রতিকূল পরিবেশে থেকে নিজের কষ্টটুকু বুঝতে দেয় না পরিবারকে। দুই ঈদ ও বিভিন্ন উৎসবে যেমন সবাই আনন্দ করে, প্রবাসীর ঈদের দিনেও কাজে যেতে হয়। কর্মস্থলে সহপাঠীদের সঙ্গে ঈদের আনন্দটুকু ভাগাভাগি করেন নিজেদের মতো করে।
প্রবাসী তার পরিবারের শান্তি ও সুন্দরের জন্য পরিশ্রম করে নিজের জীবন শেষ করেন। প্রবাস জীবনে কখন ঈদ আসে কখন বিদায় নেয় এই খোঁজ রাখার সময় কোথায়? বাড়ি থেকে ফোন আসে ঈদের জন্য একটু বেশি টাকা পাঠাও।